ai4bharat/Pralekha huggingface dataset:
ടെക്സ്റ്റൈല്സ് മന്ത്രാലയം
വർഷാന്ത്യാവലോകനം, 2022 - ടെക്സ്റ്റൈൽസ് വകുപ്പ്
പ്രധാന സംരംഭങ്ങളും നേട്ടങ്ങളും:
ഉത്പാദന ബന്ധിത പ്രോത്സാഹന പദ്ധതി 
MMF അപ്പാരൽ, MMF ഫാബ്രിക്സ്, സാങ്കേതിക ടെക്സ്റ്റൈൽസ് ഉത്പന്നങ്ങൾ എന്നിവയുടെ ഉത്പാദനം പ്രോത്സാഹിപ്പിക്കുന്നതിനായി 10,683 കോടി രൂപ വകയിരുത്തി ഉത്പാദന ബന്ധിത പ്രോത്സാഹന പദ്ധതി  ഗവൺമെന്റ് ആരംഭിച്ചു. ആകെ 67 അപേക്ഷകൾ ലഭിച്ചു. ഇതുവരെ ഏകദേശം 1536 കോടി രൂപ നിക്ഷേപിച്ചു.
പിഎം മിത്ര
ലോകോത്തര അടിസ്ഥാന സൗകര്യങ്ങൾ വികസിപ്പിക്കുന്നതിനായി 7 പ്രധാനമന്ത്രി മെഗാ ഇന്റഗ്രേറ്റഡ് ടെക്സ്റ്റൈൽ റീജിയൻ ആൻഡ് അപ്പാരൽ പാർക്കുകൾ  ആരംഭിക്കാൻ 2027-28 വരെയുള്ള കാലയളവിൽ 4445 കോടി ഗവൺമെന്റ് അനുവദിച്ചു.താത്പര്യമറിയിച്ചുകൊണ്ട് 13 സംസ്ഥാനങ്ങളിൽ നിന്ന് 18 നിർദേശങ്ങൾ ലഭിച്ചു.
നാഷണൽ ടെക്നിക്കൽ ടെക്സ്റ്റൈൽ മിഷൻ 
NTTM-ന് കീഴിൽ, സ്പെഷ്യാലിറ്റി ഫൈബർ, സാങ്കേതിക ടെക്സ്റ്റൈൽ എന്നീ വിഭാഗങ്ങളിൽ 232 കോടി രൂപയുടെ 74 ഗവേഷണ നിർദ്ദേശങ്ങൾ അംഗീകരിച്ചിട്ടുണ്ട്.
പരിഷ്കരിച്ച സാങ്കേതിക നവീകരണ ഫണ്ട് പദ്ധതി 
സബ്സിഡിയുള്ള 2443 കേസുകളിൽ 10,218 കോടി രൂപയുടെ നിക്ഷേപം വ്യവസായമേഖലയ്ക്കായി ഉറപ്പാക്കി. മൊത്തം രൂപ 3159 കേസുകളിലായി 621.41 കോടി സബ്സിഡി അനുവദിച്ചു
സമർഥ്
മൊത്തം 73,919 പേർക്ക്  പരിശീലനം നൽകിയിട്ടുണ്ട്, അതിൽ 38823 പേർക്ക് ടെക്സ്റ്റൈൽ മേഖലയിലെ നൈപുണ്യ വർദ്ധനവിനുള്ള പദ്ധതി SAMARTH-പ്രകാരം പ്ലെയ്സ്മെന്റ് നൽകി.
കൈത്തറി മേഖല
91 കൈത്തറി ക്ലസ്റ്ററുകൾക്ക് 76.60 കോടിയുടെ ധനസഹായം നൽകി.
കരകൗശല മേഖല
മൊത്തം 272 വിപണന മേളകൾ സംഘടിപ്പിച്ചു. 19330 കരകൗശല തൊഴിലാളികൾക്ക് പ്രയോജനം ലഭിച്ചു.
(Visitor Counter : 64
മന്ത്രിസഭ
ഇന്ത്യയുടേയും വെയിൽസിന്റെയും ചാർട്ടേഡ് അക്കൗണ്ടന്റ്സ് ഇൻസ്റ്റിറ്റ്യൂട്ട്കൾ തമ്മിൽ ധാരണാപത്രം ഒപ്പിടുന്നതിന് കേന്ദ്രമന്ത്രിസഭയുടെ അംഗീകാരം.
ഇൻസ്റ്റിറ്റ്യൂട്ട് ഓഫ് ചാർട്ടേഡ് അക്കൗണ്ടന്റ്സ് ഓഫ് ഇന്ത്യയും  ഇൻസ്റ്റിറ്റ്യൂട്ട് ഓഫ് ചാർട്ടേഡ് അക്കൗണ്ടന്റ്സ് ഇംഗ്ലണ്ട് & വെയിൽസും  ധാരണാപത്രം ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം യോഗം അംഗീകാരം നൽകി.
അംഗങ്ങളുടെ യോഗ്യത, പരിശീലനം, മികച്ച നിലയിൽ അംഗത്വം തുടങ്ങിയവ നിലവിലുള്ള വ്യവസ്ഥകൾക്ക് അനുസൃതമായി ഒരു ബ്രിഡ്ജിംഗ് സംവിധാനത്തിലൂടെ ലഭ്യമാകാൻ ധാരണാപത്രത്തിൽ നിർദ്ദേശമുണ്ട്. ഈ ധാരണാപത്രത്തിൽ ഏർപ്പെടുന്നവർ അവരുടെ യോഗ്യതാ/പ്രവേശന ആവശ്യകതകൾ, സി പി ഡി നയം, ഇളവുകൾ, മറ്റ് പ്രസക്തമായ കാര്യങ്ങൾ എന്നിവയിലെ ഭൗതിക മാറ്റങ്ങളെക്കുറിച്ചുള്ള വിവരങ്ങൾ പരസ്പരം കൈമാറും.
ഐസിഎഇഡബ്ല്യുവുമായുള്ള ഐസിഎഐയുടെ സഹകരണം ബ്രിട്ടനിലുള്ള ഇന്ത്യാക്കാരായ ചാർട്ടേഡ് അക്കൗണ്ടന്റ്മാർക്കും ബ്രിട്ടണിൽ അവസരങ്ങൾ തേടുന്ന ഇന്ത്യൻ സി എകാർക്കും ധാരാളം സാധ്യതകൾ തുറന്ന് നൽകും.
-SD-
(
ഗിരിവര്ഗ്ഗകാര്യ മന്ത്രാലയം
ട്രൈബ്സ് ഇന്ത്യ ഉല്പ്പന്നങ്ങള് ഗവണ്മെന്റ്-ഇ- മാര്ക്കറ്റ്പ്ലേസില് ലഭ്യമാക്കുന്ന പദ്ധതിയും, ട്രൈഫെഡിന്റെ പുതിയ വെബ്സൈറ്റും കേന്ദ്ര മന്ത്രി ശ്രീ അര്ജുന് മുണ്ഡ വീഡിയോ കോണ്ഫറന്സിലൂടെ ഉദ്ഘാടനം ചെയ്തു
(ന്യൂഡൽഹി, ജൂൺ 28, 2020
ആദിവാസി വിഭാഗങ്ങളുടെ ജീവിതോപാധി വികസനത്തിനും മന്ദീഭവിച്ചിരിക്കുന്ന സാമ്പത്തിക പ്രവര്ത്തനങ്ങള് പുനഃരുജ്ജീവിപ്പിക്കുന്നതിനും നിരവധി പദ്ധതികള് കേന്ദ്ര ആദിവാസികാര്യ മന്ത്രാലയവും ട്രൈഫെഡും ആരംഭിച്ചിട്ടുണ്ട്. ആദിവാസി ജനത നിര്മിക്കുന്ന ഉല്പ്പന്നങ്ങളുടെ വില്പ്പന ട്രൈഫെഡ് ഡിജിറ്റല് പ്ലാറ്റ്ഫോമിലൂടെ സാധ്യമാക്കുന്ന സംരംഭത്തിന് കേന്ദ്ര ഗിരിവർഗ്ഗ കാര്യമന്ത്രി ശ്രീ അര്ജുന് മുണ്ഡ വീഡിയോ കോണ്ഫറന്സിലൂടെ തുടക്കം കുറിച്ചു.
ഗോത്ര വർഗക്കാർ ഉല്പാദിപ്പിക്കുന്ന വനവിഭവങ്ങള് അടിസ്ഥാനമാക്കിയുള്ള ഉല്പ്പന്നങ്ങള്, കൈത്തറി, കരകൗശല വസ്തുക്കള് എന്നിവ ഡിജിറ്റല് പ്ലാറ്റ്ഫോമിലൂടെ വില്ക്കുന്നതിലൂടെ 'ട്രൈഫെഡ് സേനാംഗങ്ങള്' ഗോത്ര വാണിജ്യത്തെ പുതിയ ഉയരത്തിൽ എത്തിക്കുമെന്നും, അത് അവരുടെ ജീവിതത്തിലും ജീവനോപാധികളിലും കാതലായ മാറ്റം വരുത്തുമെന്നും മന്ത്രി പറഞ്ഞു.
ഗ്രാമങ്ങളെ കേന്ദ്രീകരിച്ച് മാത്രം വില്പ്പന നടത്തുന്ന ആദിവാസി ഉല്പ്പന്നങ്ങളെ, ദേശീയ അന്തര്ദേശീയ വിപണികളിലെത്തിക്കുന്നതു ലക്ഷ്യമിട്ട് പുതിയൊരു നയം രൂപീകരിച്ചിട്ടുണ്ട്. ഗോത്ര വർഗ നിര്മാതാക്കളെ കണ്ടെത്തി പരസ്പരം ബന്ധിപ്പിക്കുന്നതിന് അന്താരാഷ്ട്ര നിലവാരത്തിലുള്ള നൂതന ഇ-പ്ലാറ്റ്ഫോം രൂപീകരിക്കും. ട്രൈഫെഡ് ഇന്ന് സംഘടിപ്പിച്ച വെബിനാറിന്റെ കാതൽ ഇതായിരുന്നു. പരിപാടിയിൽ 200 ഓളം പേര് പങ്കെടുത്തു.
'ട്രൈബ്സ് ഇന്ത്യ' ഉല്പ്പന്നങ്ങള് ഗവണ്മെന്റ് ഇ-മാര്ക്കറ്റ്പ്ലേസിലൂടെ  ലഭ്യമാക്കുന്ന സംരംഭവും ട്രൈഫെഡിന്റെ പുതിയ വെബ്സൈറ്റും  ശ്രീ അര്ജുന് മുണ്ഡ ഉദ്ഘാടനം ചെയ്തു.
ഗോത്രവർഗ്ഗക്കാരുടെ ക്ഷേമത്തിനായി ട്രൈഫെഡ് അംഗങ്ങള് നടത്തുന്ന സുസ്ഥിര പരിശ്രമങ്ങളെ അഭിനന്ദിച്ച ട്രൈഫെഡ് ചെയര്മാന് ശ്രീ രമേശ് ചന്ദ് മീണ, രണ്ട് ലക്ഷം കോടി രൂപയുടെ ഗോത്രവർഗ സാമ്പത്തിക മേഖല ഇതോടെ ഇരട്ടിയോ മൂന്നിരട്ടിയോ ആകുമെന്ന് അഭിപ്രായപ്പെട്ടു. നൂതന ഡിജിറ്റല് പ്ലാറ്റ്ഫോമിലൂടെ 50 ലക്ഷത്തില്പ്പരം ഗോത്ര വർഗക്കാർ മുഖ്യധാരാ വിപണിയുമായി ബന്ധിപ്പിക്കപ്പെടും. ഗവണ്മെന്റ് വകുപ്പുകള്, പൊതുമേഖലാ യൂണിറ്റുകള് എന്നിവയ്ക്ക് ഗവണ്മെന്റ്-ഇ-മാര്ക്കറ്റ്പ്ലേസ്  വഴി ട്രൈബ്സ് ഇന്ത്യ ഉല്പ്പന്നങ്ങള് കാണാനും ജിഎഫ്ആര് നിയന്ത്രണങ്ങളുടെ അടിസ്ഥാനത്തില് അവ വാങ്ങാനും കഴിയും.
റെയില്വേ മന്ത്രാലയം
എ.സി. ചെയര്കാര്, എക്സിക്യുട്ടീവ് ക്ലാസ്സിറ്റിംഗ് എന്നിവയ്ക്ക് കിഴിവ് നല്കുന്ന പദ്ധതിയുമായി റെയില്വെ
ട്രെയിനുകളിലെ എ.സി. ചെയര്കാര്, എക്സിക്യുട്ടീവ് ക്ലാസ്സിറ്റിംഗ്എന്നിവയ്ക്ക് കിഴിവ് അനുവദിക്കുന്ന പദ്ധതിക്ക് അടുത്ത മാസം അവസാനത്തോടെ റെയില്വെ തുടക്കമിടും. ശതാബ്ദി, ഗതിമാന്, തേജസ്, ഡബിള് ഡക്കര്, ഇന്റര്സിറ്റിട്രെയിനുകളിലെ എ.സി. ചെയര്കാര്, എക്സിക്യുട്ടീവ് ചെയര്കാര് എന്നിവയ്ക്കായിരിക്കും പദ്ധതി ബാധകമാവുക.
സോണല് റെയില്വേകളിലെ മാനേജര്മാര്ക്കാണ് നിരക്കുകളില്ഇളവ് അനുവദിക്കാനുള്ള അധികാരം. മുന് വര്ഷത്തെ അപേക്ഷിച്ച്ഓരോ മാസവും 50 ശതമാനത്തില് താഴെ മാത്രംയാത്രക്കാരുള്ള ട്രെയിനുകളിലേയ്ക്ക് പദ്ധതി വ്യാപിപ്പിക്കും.
അടിസ്ഥാന നിരക്കിന് 25 ശതമാനം വരെഇളവ് അനുവദിക്കാം. റിസര്വേഷന് ഫീസ്, സൂപ്പര് ഫാസ്റ്റ്ചാര്ജ്ജ്, ജി.എസ്.ടി. മുതലായവവേറെഅടയ്ക്കണം. യാത്രയുടെആദ്യ പാദത്തിലോ, അവസാന പാദത്തിലോ, മധ്യഭാഗത്തോഇളവ് അനുവദിക്കാം.
ഇതിന് പ്രകാരംചെയര്കാര്, എക്സിക്യുട്ടീവ്കാര്സൗകര്യമുള്ളഎല്ലാ ട്രെയിനുകളിലെയുംയാത്രക്കാരുടെഎണ്ണംസംബന്ധിച്ച് ഈ മാസം 30നകം പരിശോധന നടത്തിആവശ്യമായ നടപടികള് കൈക്കൊള്ളാന് റെയില്വേബോര്ഡിന്റെകോമേഴ്സ്യല്ഡയക്ടറേറ്റ്എല്ലാമേഖലറെയില്വേകള്ക്കും നിര്ദ്ദേശം നല്കിയിട്ടുണ്ട്. യാത്രക്കാരുടെഎണ്ണവും, ടിക്കറ്റ്വരുമാനവും വര്ദ്ധിപ്പിക്കാന് ലക്ഷ്യമിടുന്നതാണ് ഈ പദ്ധതി.
താഴെപ്പറയുന്ന ട്രെയിനുകളില് നിലവിലുള്ളഡിസ്ക്കൗണ്ട് പദ്ധതി തുടരാനും തീരുമാനിച്ചിട്ടുണ്ട്.
·ചെന്നൈ സെന്ട്രല് - മൈസൂര്ശതാബ്ദിഎക്സ്പ്രസ്സിന് ബംഗലൂരൂ-മൈസൂരൂ-ബംഗലൂരൂസെക്ഷനില്
·അഹമ്മദാബാദ് - മുംബൈ ശതാബ്ദി ട്രെയിനിന്  അഹമ്മദാബാദ്-വഡോദരസെക്ഷനില്
·ന്യൂജല്പ്പായ്ഗുരി - ഹൗറശതാബ്ദിഎക്സ്പ്രസ്സ്  ജല്പ്പായ്പുരി-മാള്ഡസെഷനില്.
(ND/MRD
മന്ത്രിസഭ
ദേശീയ കമ്പനി നിയമ അപ്പലേറ്റ് ട്രൈബ്യൂണലില് അധിക തസ്തികകള് സൃഷ്ടിക്കുന്നതിന് കേന്ദ്ര മന്ത്രിസഭയുടെ അംഗീകാരം
ദേശീയ കമ്പനി നിയമ അപ്പലേറ്റ് ട്രൈബ്യൂണലില് മൂന്ന് ജുഡീഷ്യല് അംഗങ്ങളുടെയും മൂന്ന് സാങ്കേതിക അംഗങ്ങളുടെയും തസ്തികകള് അധികമായി സൃഷ്ടിക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
പേ ലെവല് 17 ലാണ് തസ്തികകള് സൃഷ്ടിക്കുക. അനുവദിക്കപ്പെട്ട മറ്റ് അലവന്സുകളും ലഭിക്കും. ഇതു വഴി പ്രതിവര്ഷം മൊത്തം 2,2782096 രൂപയുടെ  സാമ്പത്തിക ബാധ്യതയാണ് ഗവണ്മെന്റിനുണ്ടാകുക.
(2017 ലെ ധനകാര്യ നിയമം, കമ്പനി നിയമം, 2016 ലെ ഇന്സോള്വന്സി ആന്റ് ബാങ്ക്റപ്റ്റന്സി നിയമം എന്നിവ ദേശീയ ട്രിബ്യൂണലിന് നല്കിയിരിക്കുന്ന അനുശാസനങ്ങള് പാലിക്കാനും, നിശ്ചിത സമയ പരിധിക്കുള്ളില്കേസുകള് തീര്പ്പാക്കാനും സഹായിക്കും.
AM MRD- 225
പ്രധാനമന്ത്രിയുടെ ഓഫീസ്
പി.വി. നരസിംഹറാവുവിനെ അദ്ദേഹത്തിന്റെ ജന്മവാര്ഷിക ദിനത്തില് പ്രധാനമന്ത്രി അനുസ്മരിച്ചു
പ്രധാനമന്ത്രി ശ്രീ. നരേന്ദ്ര മോദി മുന് പ്രധാനമന്ത്രി ശ്രീ. പി.വി. നരസിംഹറാവുവിനെ അദ്ദേഹത്തിന്റെജന്മവാര്ഷിക ദിനമായഇന്ന് അനുസ്മരിച്ചു.
'ശ്രീ. പി.വി. നരസിംഹറാവുജിയെഅദ്ദേഹത്തിന്റെ ജന്മ വാര്ഷിക ദിനത്തില് ഓര്മ്മിക്കുന്നു. വലിയൊരു പണ്ഡിതനും അനുഭവസമ്പന്നനായ ഭരണാധികാരിയുമായിരുന്ന അദ്ദേഹം നമ്മുടെ ചരിത്രത്തിലെ നിര്ണ്ണായകമായൊരു ഘട്ടത്തില്രാഷ്ട്രത്തെ നയിച്ചു. രാഷ്ട്ര പുരോഗതിക്ക്സംഭാവന ചെയ്തമാര്ഗ്ഗ ദര്ശക നടപടികള്കൈക്കൊണ്ടതിന് അദ്ദേഹംസ്മരിക്കപ്പെടും', പ്രധാനമന്ത്രി പറഞ്ഞു.
(ND/MRD
ധനകാര്യ മന്ത്രാലയം
ക്ഷാമബത്തയും, ക്ഷാമാശ്വാസവും വര്ദ്ധിപ്പിക്കാന് കേന്ദ്ര മന്ത്രിസഭയുടെ അംഗീകാരം
കേന്ദ്രഗവണ്മെന്റ് ജീവനക്കാര്ക്കുള്ള ക്ഷാമബത്തയും പെന്ഷന്കാര്ക്കുള്ള ക്ഷമാശ്വാസവും വര്ദ്ധിപ്പിക്കാന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ സമിതി അംഗീകാരം നല്കി. 2021 ജൂലൈ ഒന്നുമുതല് ഇതിന് പ്രാബല്യമുണ്ടാകും. അടിസ്ഥാന ശമ്പളത്തിന്റെ/പെന്ഷന്റെ നിലവിലുള്ള 17%ല് നിന്നും 28 ശതമാനമായി ഉയര്ത്താനാണ് അംഗീകാരം നല്കിയത്. നിലവിലുള്ള നിരക്കില് നിന്നും 11%ന്റെ വര്ദ്ധനയാണുണ്ടാകുക
കോവിഡ്19 മഹാമാരി മൂലം ഇന്നുവരെ ഉണ്ടാകാതിരുന്ന സാഹചര്യം ഉയര്ന്നുവന്നതിന്റെ അടിസ്ഥാനത്തില് 2020 ജനുവരി ഒന്ന്, 2020 ജൂലൈ ഒന്ന്, 2021 ജനുവരി 1 എന്നീ കാലങ്ങളില് ലഭിക്കേണ്ടിയിരുന്ന കേന്ദ്ര ഗവണ്മെന്റ് ജീവനക്കാരുടെ ക്ഷാമബത്തയുടെയും  പെന്ഷന്കാരുടെ ക്ഷാമാശ്വാസത്തിന്റെയും മൂന്ന് അധിക ഗഡുക്കള് മരവിപ്പിച്ചിരുന്നു.
(നിലവില് കേന്ദ്ര ഗവണ്മെന്റ് ജീവനക്കാരുടെ ക്ഷാമബത്തയും പെന്ഷന്കാരുടെ ക്ഷാമാശ്വാസവും 2021 ജൂലൈ ഒന്നുമുതല് പ്രാബല്യത്തില് വരുന്ന തരത്തില് വര്ദ്ധിപ്പിക്കാന് കേന്ദ്ര ഗവണ്മെന്റ് തീരുമാനിച്ചു. അടിസ്ഥാന ശമ്പളം/പെന്ഷന് എന്നിവയുടെ 17% എന്നതില് നിന്ന് 28% മായാണ് വര്ദ്ധിപ്പിക്കുന്നത്. പതിനൊന്ന് ശതമാനത്തിന്റെ വര്ദ്ധനയാണ് ഇതിലൂടെ ഉണ്ടാകുന്നത്. 2020 ജനുവരി ഒന്ന്, 2020 ജൂലൈ ഒന്ന്, 2021 ജനുവരി 1 എന്നീ ഗഢുക്കളാണ് ഈ വര്ദ്ധനവില് പ്രതിഫലിക്കുന്നത്. 2020 ജനുവരി ഒന്നുമുതല് 2021 ജൂണ് 30 വരെയുള്ള കാലയളവിലെ ക്ഷാമബത്ത/ക്ഷാമാശ്വാസ നിരക്കുകള് 17% മായി തന്നെ നിലനില്ക്കും.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ഇതര സേവന ദാതാക്കൾക്കുള്ള മാർഗ്ഗനിർദ്ദേശങ്ങൾ കൂടുതൽ ഉദാരവൽക്കരിച്ചു
ന്യൂഡൽഹി, ജൂൺ 23, 2021
ഇതര സേവന ദാതാക്കൾക്കുള്ള  മാർഗ്ഗനിർദേശങ്ങൾ കേന്ദ്ര ടെലികമ്മ്യൂണിക്കേഷൻ വകുപ്പ് കൂടുതൽ ഉദാരവൽക്കരിച്ചതായി കേന്ദ്ര ഇലക്ട്രോണിക്സ്-വിവരസാങ്കേതിക മന്ത്രി ശ്രീ രവിശങ്കർ പ്രസാദ് ഇന്ന് പത്രസമ്മേളനത്തിൽ അറിയിച്ചു. ഇന്ത്യയിലും വിദേശത്തും ശബ്ദാധിഷ്ഠിത സേവനങ്ങൾ നൽകുന്ന ബിസിനസ് പ്രോസസ്സ് ഔട്ട്സോഴ്സിംഗ്  ഓർഗനൈസേഷനുകളാണ് ഈ സ്ഥാപനങ്ങൾ. ഇതിനോടകം 2020 നവംബറിൽ പ്രഖ്യാപിക്കുകയും നടപ്പാക്കുകയും ചെയ്ത പ്രധാന നടപടികൾക്ക് പുറമേയാണ് ഇതര സേവന ദാതാക്കൾക്കായി ഇന്ന് പുറത്തിറക്കിയ മാർഗ്ഗനിർദ്ദേശങ്ങൾ കൂടുതൽ ഉദാരവൽക്കരിച്ചത്.
ഇന്ത്യയിലെ BPO വ്യവസായം ലോകത്തെ തന്നെ ഏറ്റവും വലിയ വ്യവസായങ്ങളിലൊന്നാണെന്ന് ശ്രീ പ്രസാദ് വ്യക്തമമാക്കി. മഹാമാരി സൃഷ്ടിച്ച പ്രതികൂല കാലാവസ്ഥയിൽ പോലും BPM വ്യവസായ വരുമാനം 2019-20 ൽ 37.6 ബില്യൺ യുഎസ് ഡോളർ ആയിരുന്നത്, 2020-21ൽ 38.5 ബില്യൺ ഡോളറായി ഉയർന്നു.
2020 നവംബറിൽ, OSP മാർഗ്ഗനിർദ്ദേശങ്ങൾ ഇനിപ്പറയുന്ന രീതിയിൽ ഉദാരവൽക്കരിച്ചു:
· ഡാറ്റ അനുബന്ധ OSP-കളുടെ എല്ലാ നിയന്ത്രണങ്ങളും എടുത്തു കളഞ്ഞു
· ബാങ്ക് ഗ്യാരന്റി ഒഴിവാക്കി
· സ്റ്റാറ്റിക് ഐപിയുടെ ആവശ്യമില്ല
· DoT ലേക്ക് റിപ്പോർട്ടുചെയ്യേണ്ട ആവശ്യമില്ല
· നെറ്റ്വർക്ക് ഡയഗ്രം പ്രസിദ്ധീകരിക്കേണ്ട ആവശ്യമില്ല
· ഒരു വിധത്തിലുമുള്ള പിഴകളും ഒടുക്കേണ്ടതില്ല
· എവിടെ നിന്ന് വേണമെങ്കിലും ജോലി എന്നത് യാഥാർത്ഥ്യമാക്കി
ഇന്ന് പ്രഖ്യാപിച്ച ഉദാരവൽക്കരിച്ച മാർഗ്ഗനിർദ്ദേശങ്ങളുടെ പ്രധാന സവിശേഷതകൾ ഇവയാണ്:
a. ആഭ്യന്തരവും അന്തർദ്ദേശീയവുമായ OSP-കൾ തമ്മിലുള്ള വിവേചനം അവസാനിപ്പിച്ചു. പൊതുവായ ടെലികോം വിഭവങ്ങൾ ലഭ്യമായ ഒരു BPO സ്ഥാപനത്തിന് ഇപ്പോൾ ഇന്ത്യ ഉൾപ്പെടെ ലോകമെമ്പാടുമുള്ള ഉപഭോക്താക്കൾക്ക് സേവനം നല്കാൻ കഴിയും.
b. OSP-യുടെ EPABX  ലോകത്തെവിടെയും അനുവദിക്കും.
c. ആഭ്യന്തര, അന്തർദ്ദേശീയ OSP കേന്ദ്രങ്ങൾ തമ്മിലുള്ളവിവേ വിവേചനം അവസാനിപ്പിച്ചതോടെ, എല്ലാത്തരം OSP കേന്ദ്രങ്ങളും തമ്മിലുള്ള പരസ്പരബന്ധം ഇപ്പോൾ അനുവദനീയമാണ്.
d. OSP യുടെ വിദൂര ഏജന്റുമാർക്ക് ഇപ്പോൾ ബ്രോഡ്ബാൻഡ് ഓവർ വയർലൈൻ/വയർലെസ് ഉൾപ്പെടെയുള്ള ഏത് സാങ്കേതികവിദ്യയും ഉപയോഗിച്ച് കേന്ദ്രീകൃത EPABX/OSP യുടെ EPABX/ ഉപഭോക്താവിന്റെ EPABX എന്നിവയുമായി നേരിട്ട് ബന്ധിപ്പിക്കാൻ കഴിയും.
e. ഒരേ കമ്പനിയുടെയോ ഗ്രൂപ്പ് കമ്പനിയുടെയോ അല്ലെങ്കിൽ ബന്ധമില്ലാത്ത ഏതെങ്കിലും കമ്പനിയുടെയോ OSP കേന്ദ്രങ്ങൾ തമ്മിലുള്ള ഡാറ്റാ പരസ്പര ബന്ധത്തിന് നിയന്ത്രണമില്ല.
(Visitor Counter : 185
പ്രധാനമന്ത്രിയുടെ ഓഫീസ്
പ്രധാനമന്ത്രി മഹാവീര് ജയന്തി ദിനത്തില് ജനങ്ങള്ക്ക് ആശംസകള് നേര്ന്നു
പ്രധാനമന്ത്രി ശ്രീ നരേന്ദ്ര മോദി മഹാവീര് ജയന്തി ദിനത്തില് ജനങ്ങള്ക്ക് ആശംസകള് നേര്ന്നു
(
പ്രധാനമന്ത്രിയുടെ ഓഫീസ്
ഐ2യു2 ഉച്ചകോടിയില് പ്രധാനമന്ത്രി ശ്രീ നരേന്ദ്ര മോദി നടത്തിയ അഭിസംബോധന
ബഹുമാനപ്പെട്ട പ്രധാനമന്ത്രി ലാപിഡ്,
ബഹുമാനപ്പെട്ട ഷെയ്ഖ് മുഹമ്മദ് ബിന് സായിദ് അല് നഹ്യാന്,
ബഹുമാനപ്പെട്ട പ്രസിഡന്റ് ബൈഡന്,
ആദ്യമായി, പ്രധാനമന്ത്രിയായി ചുമതലയേറ്റ ലാപിഡിന് അഭിനന്ദനങ്ങളും ആശംസകളും നേരുകയാണ്.
ഇന്നത്തെ ഉച്ചകോടിക്ക് ആതിഥേയത്വം വഹിച്ചതിന് അദ്ദേഹത്തിനു ഞാന് നന്ദി അറിയിക്കുന്നു.
ഇതു യഥാര്ഥത്തില് തന്ത്രപ്രധാന പങ്കാളികളുടെ യോഗമാണ്.
നാമെല്ലാം നല്ല സുഹൃത്തുക്കളാണ്. നമുക്കെല്ലാം പൊതുവായ കാഴ്ചപ്പാടും പൊതുതാല്പ്പര്യങ്ങളുമുണ്ട്.
ശ്രേഷ്ഠരേ,
ഇന്നു നടക്കുന്ന ആദ്യ ഉച്ചകോടിമുതല് തന്നെ ‘ഐ2യു2’ മികച്ച ഒരജന്ഡ നിശ്ചയിച്ചിരിക്കുകയാണ്.
നാം വിവിധ മേഖലകളില് കൂട്ടായ പദ്ധതികള് കണ്ടെത്തി. അതിലൊക്കെയും മുന്നേറുന്നതിനുള്ള മാര്ഗരേഖയും തയ്യാറാക്കി.
‘ഐ2യു2’ ചട്ടക്കൂടിനുകീഴില് ജലം, ഊര്ജം, ഗതാഗതം, ബഹിരാകാശം, ആരോഗ്യം, ഭക്ഷ്യസുരക്ഷ എന്നീ ആറു സുപ്രധാന മേഖലകളില് സംയുക്ത നിക്ഷേപം വര്ധിപ്പിക്കുന്നതിനു നാം ധാരണയിലെത്തി.
‘ഐ2യു2’വിന്റെ കാഴ്ചപ്പാടും അജന്ഡയും പുരോഗമനപരവും പ്രായോഗികവുമാണെന്നതു സ്പഷ്ടമാണ്.
മൂലധനം, വൈദഗ്ധ്യം, വിപണികള് എന്നിങ്ങനെ നമ്മുടെ രാജ്യങ്ങളുടെ പൂരകശക്തികള് അണിനിരത്തുന്നതിലൂടെ നമുക്കു നമ്മുടെ അജന്ഡയ്ക്കു ഗതിവേഗം പകരാനും ആഗോള സമ്പദ്വ്യവസ്ഥയില് ഗണ്യമായ സംഭാവനയേകാനും കഴിയും.
ആഗോള അനിശ്ചിതത്വങ്ങള് വര്ധിച്ചുവരുന്ന പശ്ചാത്തലത്തില് പ്രായോഗികമായ സഹകരണത്തിനുള്ള മികച്ച മാതൃക കൂടിയാണു നമ്മുടെ സഹകരണ ചട്ടക്കൂട്.
‘ഐ2യു2’വിലൂടെ ഊര്ജസുരക്ഷ, ഭക്ഷ്യസുരക്ഷ, ആഗോളതലത്തിലെ സാമ്പത്തിക വളര്ച്ച എന്നിവയ്ക്കു ഗണ്യമായ സംഭാവനകളേകാന് നമുക്കു കഴിയുമെന്ന് എനിക്കുറപ്പുണ്ട്.
നന്ദി.
--ND--
(
പ്രധാനമന്ത്രിയുടെ ഓഫീസ്
ലാൽ ബഹദൂർ ശാസ്ത്രിയുടെ ജയന്തി ദിനത്തിൽ പ്രധാനമന്ത്രി വിജയ് ഘട്ടിൽ അദ്ദേഹത്തിന് പുഷ്പാഞ്ജലി അർപ്പിച്ചു
മുൻ പ്രധാനമന്ത്രി ലാൽ ബഹദൂർ ശാസ്ത്രി ജിയുടെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ഇന്ന് വിജയ് ഘട്ടിൽ പുഷ്പാർച്ചന നടത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
"ഇന്ത്യയുടെ ചരിത്രത്തിൽ മായാത്ത സംഭാവനകൾ നൽകിയ ലാൽ ബഹദൂർ ശാസ്ത്രി ജിക്ക് വിജയ് ഘട്ടിൽ ആദരാഞ്ജലികൾ അർപ്പിച്ചു."
പ്രധാനമന്ത്രിയുടെ ഓഫീസ്
പ്രധാനമന്ത്രിയും റഷ്യന് പ്രസിഡന്റും തമ്മിലുള്ള ടെലിഫോണ് സംഭാഷണം
പ്രധാനമന്ത്രി ശ്രീ. നരേന്ദ്ര മോദി ബഹുമാനപ്പെട്ട റഷ്യന് പ്രസിഡന്റ് വ്ളാഡിമിര് പുടിനുമായി ഇന്ന്  ടെലിഫോണില് ചര്ച്ച നടത്തി.
രണ്ടാം ലോക മഹായുദ്ധം ജയിച്ചതിന്റെ 75-ാം വാര്ഷികാഘോഷങ്ങളുടെ വിജയകരമായ നടത്തിപ്പിനെ പ്രധാനമന്ത്രി ഊഷ്മളമായി അഭിനന്ദിച്ചു. റഷ്യയിലെ ഭരണഘടനാ ഭേദഗതികളിലുള്ള വോട്ടെടുപ്പ് വിജയകരമായി പൂര്ത്തിയാക്കിയതിനും പ്രസിഡന്റ് പുടിനെ പ്രധാനമന്ത്രി അഭിനന്ദിച്ചു.
ഇന്ത്യയിലെയും റഷ്യയിലെയും ജനങ്ങള് തമ്മിലുള്ള സൗഹൃദത്തിന്റെ പ്രതീകമായി 2020 ജൂണ് 24ന് മോസ്കോയില് നടന്ന സൈനിക പരേഡില് ഇന്ത്യന് സംഘം പങ്കെടുത്ത കാര്യവും പ്രധാനമന്ത്രി അനുസ്മരിച്ചു.
കോവിഡ് - 19 മഹാമാരി സൃഷ്ടിച്ച പ്രതികൂല പ്രതിസന്ധികള് പരിഹരിക്കാന് ഇരുരാജ്യങ്ങളും സ്വീകരിച്ച ഫലപ്രദമായ നടപടികള് നേതാക്കള് ചര്ച്ച ചെയ്തു. കോവിഡിനുശേഷമുള്ള ലോകം നേരിടുന്ന വെല്ലുവിളികളെ സംയുക്തമായി അഭിമുഖീകരിക്കുന്നതിനായി ഇന്ത്യ-റഷ്യ ബന്ധം ദൃഢമാക്കുന്നതിന്റെ പ്രാധാന്യത്തെക്കുറിച്ചും നേതാക്കള് ധാരണയിലെത്തി.
ഈ വര്ഷം അവസാനം ഇന്ത്യയില് നടക്കാനിരിക്കുന്ന വാര്ഷിക ഉഭയകക്ഷി ഉച്ചകോടിക്കു മുന്നോടിയായി ഉഭയകക്ഷി ബന്ധത്തിന്റെയും കൂടിയാലോചനകളുടെയും ഗതിവേഗം നിലനിര്ത്താനും ഇരു നേതാക്കളും തീരുമാനിച്ചു. ഉഭയകക്ഷി ഉച്ചകോടിക്കായി പ്രസിഡന്റ് പുടിന് ഇന്ത്യയില് എത്തണമെന്നുള്ള ആഗ്രഹവും പ്രധാനമന്ത്രി അറിയിച്ചു.
ടെലിഫോണ് സംഭാഷണത്തിന് പ്രസിഡന്റ് പുടിന് പ്രധാനമന്ത്രിക്ക് നന്ദി അറിയിച്ചു. എല്ലാ മേഖലയിലും ഇരു രാജ്യങ്ങളും തമ്മിലുള്ള പ്രത്യേകവും സവിശേഷവും നയപരവുമായ പങ്കാളിത്തം കൂടുതല് ശക്തിപ്പെടുത്താന് പ്രതിജ്ഞാബദ്ധമാണെന്ന് അദ്ദേഹം ആവര്ത്തിക്കുകയും ചെയ്തു.
പ്രധാനമന്ത്രിയുടെ ഓഫീസ്
പത്മശ്രീ പുരസ്കാര ജേതാവ് ഡോ. സുഷോവന് ബന്ദ്യോപാധ്യായയുടെ നിര്യാണത്തില് പ്രധാനമന്ത്രിയുടെ അനുശോചനം
പത്മശ്രീ പുരസ്കാര ജേതാവ് ഡോ. സുഷോവന് ബന്ദ്യോപാധ്യായയുടെ നിര്യാണത്തില് പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ട്വീറ്റില് പ്രധാനമന്ത്രി പറഞ്ഞു;
'ഡോ. സുശോവന് ബന്ദ്യോപാധ്യായ മനുഷ്യചൈതന്യത്തിന്റെ ഏറ്റവും മികച്ച ദൃഷ്ടാന്തമാണ്. നിരവധി ആളുകളെ സുഖപ്പെടുത്തിയ അദ്ദേഹം ദയാലുവും, വിശാലഹൃദയനുമായ ഒരു വ്യക്തിയായി ഓര്മ്മിക്കപ്പെടും. പത്മ പുരസ്ക്കാര ദാന ചടങ്ങില് അദ്ദേഹവുമായുള്ള ഇടപഴകല് ഞാന് ഓര്ക്കുന്നു. അദ്ദേഹത്തിന്റെ വിയോഗത്തില് വേദനിക്കുന്നു. അദ്ദേഹത്തിന്റെ കുടുംബത്തോടും, ആരാധകരോടും അനുശോചനം അറിയിക്കുന്നു. ഓം ശാന്തി.'
--ND--
Dr. Sushovan Bandyopadhyay epitomised the best of human spirit. He will be remembered as a kind and large hearted person who cured many people. I recall my interaction with him at the Padma Awards ceremony. Pained by his demise. Condolences to his family and admirers. Om Shanti. pic.twitter.com/Ms73RrYdfa
— Narendra Modi  July 26, 2022
(ডাক্তার সুশোভন বন্দ্যোপাধ্যায় সর্বশ্রেষ্ঠ মানবাত্মার প্রতীক। অসংখ্য মানুষের রোগ উপশমকারী একজন দয়ালু ও উদারহৃদয় চিকিৎসক হিসেবেই তিনি স্মরণীয় হয়ে থাকবেন । পদ্ম পুরস্কার প্রদান অনুষ্ঠানের সময় তাঁর সঙ্গে মতবিনিময়ের কথা আমার আজও মনে আছে ।তাঁর প্রয়াণে আমি ব্যথিত। pic.twitter.com/l0mf3ded8b
— Narendra Modi  July 26, 2022
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 196.64 കോടിയിലധികം വാക്സിന് ഡോസുകള്
ഉപയോഗിക്കാത്ത 7.29 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,96,64,39,625
ബാക്കിയുള്ളത്
7,29,66,750
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 196.64 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 7.29 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
പ്രധാനമന്ത്രിയുടെ ഓഫീസ്
വ്യോമയാന മേഖല ജനങ്ങളെ കൂടുതൽ അടുപ്പിക്കുകയും ദേശീയ പുരോഗതിക്ക് ആക്കമേകുകയും ചെയ്യുന്നു: പ്രധാനമന്ത്രി
ആഭ്യന്തര വിമാന യാത്രക്കാരുടെ എണ്ണം കോവിഡിന് ശേഷമുള്ള ഏറ്റവും ഉയർന്ന 4.45 ലക്ഷത്തിലെത്തിയതോടെ വിമാനത്താവളങ്ങളുടെ എണ്ണം വർധിച്ചതിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കേന്ദ്ര വ്യോമയാന മന്ത്രി ശ്രീ ജ്യോതിരാദിത്യ സിന്ധ്യയുടെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു;
"കൂടുതൽ വിമാനത്താവളങ്ങളും മികച്ച കണക്റ്റിവിറ്റിയും... വ്യോമയാന മേഖല ആളുകളെ കൂടുതൽ അടുപ്പിക്കുകയും ദേശീയ പുരോഗതിക്ക് ആക്കമേകുകയും ചെയ്യുന്നു."
-ND-
(
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 199.71 കോടി കടന്നു
ന്യൂ ഡൽഹി: ജൂലൈ 16, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 199.71 കോടി  കടന്നു. 2,62,86,177 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.79 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 1,40,760 പേരാണ്. ഇത് ആകെ രോഗബാധിതരുടെ 0.32 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 18,301 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,30,63,651 ആയി. ദേശീയ രോഗമുക്തി നിരക്ക് 98.48%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 20,044 പേർക്കാണ്.
കഴിഞ്ഞ 24 മണിക്കൂറിൽ 4,17,895 പരിശോധനകൾ നടത്തി.86.90 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 4.40 ശതമാനമാണ്. പ്രതിദിന രോഗസ്ഥിരീകരണ നിരക്ക് 4.80 ശതമാനമാണ്.
(Visitor Counter : 101
പ്രധാനമന്ത്രിയുടെ ഓഫീസ്
മണിപ്പൂരിലെ റാണി ഗൈഡിൻലിയു റെയിൽവേ സ്റ്റേഷനിൽ ആദ്യമായി എത്തിയ ഗുഡ്സ് ട്രെയിനിന് പ്രധാനമന്ത്രിയുടെ അഭിനന്ദനം
മണിപ്പൂരിലെ തമെങ്ലോങ് ജില്ലയിലെ റാണി ഗൈഡിൻലിയു റെയിൽവേ സ്റ്റേഷനിൽ എത്തിയ ആദ്യ ഗുഡ്സ് ട്രെയിനിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. മണിപ്പൂരിന്റെ കണക്റ്റിവിറ്റി വർദ്ധിപ്പിക്കുകയും വാണിജ്യം അഭിവൃദ്ധിപെടുത്തുകയും ചെയ്യുമെന്നും അദ്ദേഹം പറഞ്ഞു.
വടക്ക് കിഴക്കൻ മേഖല വികസന മന്ത്രി ശ്രീ ജി കിഷൻ റെഡ്ഡിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"വടക്കുകിഴക്കൻ മേഖലയുടെ പരിവർത്തനം തുടരുകയാണ്.
മണിപ്പൂരിന്റെ കണക്റ്റിവിറ്റി വർദ്ധിപ്പിക്കുകയും വാണിജ്യം അഭിവൃദ്ധിപെടുത്തുകയും ചെയ്യും. സംസ്ഥാനത്ത് നിന്നുള്ള വിസ്മയകരമായ ഉൽപ്പന്നങ്ങൾക്ക് രാജ്യത്തുടനീളം സഞ്ചരിക്കാനാകും.
Transformation of the Northeast continues.
— Narendra Modi  January 29, 2022
Manipur’s connectivity will be enhanced and commerce will be boosted. Wonderful products from the state can travel all over the nation. https://t.co/TjS6oulZqj
ND
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണപ്രദേശങ്ങളിൽ കോവിഡ് -19 വാക്സിൻലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണപ്രദേശങ്ങൾക്ക് നൽകിയത് 114 കോടിയിലധികം വാക്സിൻ ഡോസുകൾ
ഉപയോഗിക്കാത്ത 14.68 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധകുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധകുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധമരുന്നു കൂടുതൽ ലഭ്യമാക്കിയതും സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും, മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
(രാജ്യവ്യാപക പ്രതിരോധകുത്തിവയ്പുപരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്രഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകിവരികയാണ്. കോവിഡ്-19 പ്രതിരോധകുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
1,14,44,05,215
ബാക്കിയുള്ളത്
14,68,60,146
കേന്ദ്രഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ടു സംഭരിച്ചതുമുൾപ്പടെ ഇതുവരെ 114 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും കൈമാറിയിട്ടുണ്ട്.
ഉപയോഗിക്കാത്ത 14.68 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ബാക്കിയുണ്ട്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ്: പുതിയ വിവരങ്ങൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകിയത് 37.07 കോടിയിലധികം വാക്സിൻ ഡോസുകൾ
ഉപയോഗിക്കാത്ത 1.66 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 37.07 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. അധികമായി 23,80,000 ഡോസ് വാക്സിൻ കൂടി ലഭ്യമാക്കും.
ഇതിൽ പാഴായതുൾപ്പെടെ 35,40,60,197 ഡോസാണ് മൊത്തം ഉപഭോഗമായി കണക്കാക്കുന്നത് .
ഉപയോഗിക്കാത്ത 1.66 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ബാക്കിയുണ്ട്.
(
പ്രധാനമന്ത്രിയുടെ ഓഫീസ്
കെ. കാമരാജിന്റെ ജന്മദിനത്തിൽ പ്രധാനമന്ത്രി അനുസ്മരിച്ചു
കാമരാജിന്റെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തെ അനുസ്മരിച്ചു. ഇന്ത്യയുടെ സ്വാതന്ത്ര്യസമരത്തിൽ ശ്രീ കെ.കാമരാജ് അവിസ്മരണീയമായ സംഭാവനകൾ നൽകുകയും അനുകമ്പയുള്ള ഒരു ഭരണാധികാരി എന്ന നിലയിൽ വ്യക്തിമുദ്ര പതിപ്പിക്കുകയും ചെയ്തിട്ടുണ്ടെന്ന് ശ്രീ മോദി പറഞ്ഞു.
പ്രധാനമന്ത്രി ട്വീറ്റ് ചെയ്തു;
"ശ്രീ കെ. കാമരാജ് ജിയെ അദ്ദേഹത്തിന്റെ ജന്മവാർഷികത്തിൽ അനുസ്മരിക്കുന്നു. ഇന്ത്യയുടെ സ്വാതന്ത്ര്യസമരത്തിൽ അദ്ദേഹം മായാത്ത സംഭാവനകൾ നൽകി. കാരുണ്യമുള്ള ഭരണാധികാരി എന്ന നിലയിൽ അദ്ദേഹം വ്യക്തിമുദ്ര പതിപ്പിച്ചു. ദാരിദ്ര്യവും മനുഷ്യരുടെ കഷ്ടപ്പാടുകളും ലഘൂകരിക്കാൻ അദ്ദേഹം കഠിനമായി പരിശ്രമിച്ചു. ആരോഗ്യവും വിദ്യാഭ്യാസവും മെച്ചപ്പെടുത്തുന്നതിലും അദ്ദേഹം ശ്രദ്ധ കേന്ദ്രീകരിച്ചു."